יחסי דנמרק–הולנד

יחסי דנמרק–הולנד הם יחסי החוץ בין דנמרק לבין הולנד. דנמרק מחזיקה בהולנד שגרירות בהאג, ואילו הולנד מחזיקה בדנמרק שגרירות בקופנהגן. שתי המדינות הן חברות מלאות בנאט"ו ובאיחוד האירופי. הנסיכה ביאטריקס קיבלה את עיטור מסדר הפיל ב-29 באוקטובר 1975. ב-31 בינואר 1998 קיבל גם המלך וילם-אלכסנדר את עיטור מסדר הפיל.

== היסטוריה ==
1853 ציור של יוליוס אקסנר, בו נראה משפחה ממוצא הולנדי באמגר.
בשנת 1521 הזמין כריסטיאן השני, מלך דנמרק 184 חקלאים הולנדים להתיישב באי אמגר בתמורה לאספקת ירקות לקופנהגן. המהגרים ההולנדים קיבלו פטור ממיסוי דני וקיבלו הרשאות כמו לאפשר לצוד את רוב חיות הבר ובעלות על מערכת משפט משלהם עד 1823. כמה שמות באזור וכמה שמות משפחה בדנמרק מראים את ההשפעות ההולנדיות.

היחסים הדיפלומטיים הראשונים בין דנמרק להולנד כוננו ב-31 במרץ 1605 כאשר מונה אייזק פיטרזון ואן אמסטרדאן ל"מפקח הסאונד", כדי להבטיח שאוניות סחר הולנדיות ישובו להולנד. 20 שנה לפני כן, בשנת 1584, מונה ברתולומויס בויס ל"שליח של הולנד".

=== מלחמה נגד הולנד 1542–1543 ===
בשנת 1542 פרצה מלחמה בין צרפת לאימפריה הרומית הקדושה. הקיסר קרל החמישי תמך בפרידריך השני, הנסיך הבוחר מפפאלץ לכתר הדני, ודנמרק השתתפה במלחמה בצד צרפת. שנה לאחר מכן הכריזה דנמרק מלחמה על הולנד, באותה תקופה תחת שלטונו של קרל. ב-23 במאי 1544 נחתם הסכם שפייר בין דנמרק לאימפריה הרומית הקדושה.

=== מלחמת טורסטנסון ===
מלחמת טורסטנסון הייתה תקופה קצרה של סכסוך בין שוודיה לדנמרק-נורווגיה שהתרחשה בשנים 1643 עד 1645 במהלך הימים הקשים של מלחמת שלושים השנים. האימפריה ההולנדית הייתה בעלת ברית עם שוודיה.<ref>History of the Norwegian People, by Knut Gjerset, The MacMillan Company, 1915, Volume II</ref><ref>Nordens Historie, ved Hiels Bache, Forslagsbureauet i Kjøbenhavn, 1884.</ref><ref></ref><ref>The Struggle for Supremacy in the Baltic: 1600-1725, by Jill Lisk; Funk & Wagnalls, New York, 1967</ref><ref></ref>

כשנגמרה מלחמת טורסטנסון בשנת 1645, דנמרק והאימפריה ההולנדית חתמו על אמנה, שהפכה לברית בין דנמרק והולנד.<ref></ref>

=== מלחמת הצפון השנייה ===
בשנת 1657, במהלך מלחמת הצפון השנייה, דנמרק פתחה במלחמת נקמה נגד שוודיה שהפכה לאסון מוחלט. המלחמה הפכה לאסון משתי סיבות: בעיקר, מכיוון שבעלת בריתה החזקה החדשה של דנמרק, הולנד, נותרה נייטרלית שכן דנמרק הייתה התוקפנית ושוודיה המגן. שנית, הנהרות קפאו במקרה נדיר במהלך חורף 1657–1658, ואיפשרו לקרל העשירי גוסטב, מלך שוודיה להוביל את צבאותיו על פני הקרח כדי לפלוש לזילנד. בחוזה רוסקילדה, דנמרק-נורווגיה נכנעה ומרוב בהלה ויתרה על כל סקונהלנד בנוסף למחוזות של בהוסיה וטרנדלג בנורווגיה. הולשטיין-גוטורף נקשרה גם היא לשוודיה, והעניקה שער לפלישות עתידיות מדרום. אך מלחמת הצפון השנייה עדיין לא הסתיימה. שלושה חודשים לאחר חתימת הסכם השלום, קרל העשירי גוסטב, מלך שוודיה קיים מועצת מלחמה בה הוא החליט פשוט למחוק את דנמרק מהמפה ולאחד את כל סקנדינביה תחת שלטונו. שוב הצבא השוודי הגיע אל מחוץ לקופנהגן. עם זאת, הפעם הדנים לא נבהלו ולא נכנעו, במקום זאת הם החליטו להילחם והתכוננו להגן על קופנהגן. פרדריק השלישי, מלך דנמרק שהה בבירתו ועידד כעת את אזרחי קופנהגן להתנגד לשוודים באומרו שהוא ימות בבית שלו. יתרה מזאת, הכרזת מלחמה בלתי מוכתרת זו של שוודיה עוררה לבסוף את הברית שקיימה דנמרק-נורווגיה עם הולנד. צי הולנדי רב עוצמה נשלח לקופנהגן עם אספקות וחיזוקים חיוניים, מה שהציל את העיר מנפילה במהלך ההתקפה השוודית. יתר על כן, ברנדנבורג-פרוסיה, האיחוד הפולני-ליטאי ומלוכת הבסבורג אספו כוחות גדולים כדי לסייע לדנמרק-נורווגיה והלחימה נמשכה עד 1659. קרל העשירי גוסטב, מלך שוודיה נפטר לפתע ממחלה בתחילת 1660, בעת שתכנן פלישה לנורווגיה. בעקבות מותו, שוודיה חתמה על הסכם קופנהגן, שבו החזירה רק את טרנדלג לנורווגיה בורנהולם לדנמרק, אך שמרה על בהוסיה ו טרה סקאניה, בעיקר בגלל שהולנד מעצמות אירופה אחרות לא רצו שליטה דנית משני צידי מצר סקניה. וכך התבססו הגבולות בין נורווגיה, דנמרק ושוודיה שקיימים עד היום.<ref>Birger Storgaard, Cosmopolitan aristocrats, pp. 106-125 in: The Spoils of Victory - The North in the shadow of the Roman Empire, Nationalmuseet, 2003. .</ref>

=== מלחמת אנגלו-הולנד השנייה ===
במלחמה האנגלו-הולנדית השנייה, דנמרק השתתפה לצד האימפריה ההולנדית נגד ממלכת אנגליה, מ-4 במרץ 1665 עד 31 ביולי 1667. המלחמה הסתיימה בניצחון הולנדי, ונחתם הסכם ברדה.<ref></ref><ref>Rodger, N.A.M. (2004) The Command of the Ocean: A Naval History of Britain 1649 —1815, Penguin Group, p. 65</ref>

=== מלחמת אנגלו-הולנד השלישית ===
מלחמת אנגלו-הולנד השלישית הייתה סכסוך צבאי בין אנגליה לרפובליקה ההולנדית שנמשך בין השנים 1672 ל-1674. דנמרק הייתה בעלת ברית עם הרפובליקה ההולנדית. זה היה חלק ממלחמת פרנקו-הולנד הגדולה יותר. הצי המלכותי של אנגליה הצטרף לצרפת בהתקפתה על הרפובליקה, אך היה מתוסכל מנסיונותיו לחסום את החוף ההולנדי על ידי ארבעה ניצחונות אסטרטגיים של סגן אדמירל מיכיל דה רויטר. גם ניסיון להפוך את פרובינציית הולנד למדינת חסות אנגלית נכשל. הפרלמנט, שחשש כי הברית עם צרפת היא חלק ממזימה להפוך את אנגליה לקתולית, אילצה את המלך לנטוש את המלחמה היקרה וחסרת הפירות.<ref></ref>

=== מלחמת סקאניה ===
מלחמת סקאניה (1675–1679) הייתה חלק מהמלחמה הצפונית הגדולה שכללה את האיחוד של דנמרק-נורווגיה, ברנדנבורג והאימפריה השוודית. המלחמה פרצה בעקבות המעורבות השוודית במלחמת פרנקו-הולנד. שוודיה הייתה בעלת ברית של צרפת כנגד כמה מדינות באירופה. הרפובליקה ההולנדית, שהותקפה על ידי צרפת, ביקשה תמיכה מדנמרק-נורווגיה. לאחר היסוס מסוים, החל כריסטיאן החמישי את הפלישה לסקאניה בשנת 1675, בעוד השוודים היו עסוקים במלחמה נגד ברנדנבורג. הפלישה לסקניה שולבה בחזית נורווגית בו זמנית בשם "מלחמת גילדנלווה", ואילצה את השוודים המגנים להילחם במלחמה דו-חזיתית בנוסף להסתבכויותיהם כנגד האימפריה הרומית הקדושה. המטרה הדנית הייתה להחזיר את סקונהלנד שניתנה לשוודיה באמנת רוסקילדה, לאחר המלחמה הצפונית הגדולה. למרות שהמתקפה הדנית זכתה בתחילה להצלחה גדולה, מתקפות נגד שוודיות שהובלו על ידי קרל האחד עשר, מלך שוודיה בן השבע-עשרה, ביטלו חלק גדול מהישגיהם.

זו הייתה מלחמה ללא ניצחון מובהק; הצי השוודי נחל תבוסה בים, הצבא הדני הובס בסקניה על ידי השוודים, אשר בתורם הובסו בצפון גרמניה על ידי הברנדנבורגים. המלחמה והלחימה הסתיימו כאשר בעלת בריתה של דנמרק, הרפובליקה ההולנדית, התיישבה עם בעלת בריתה החזקה של שוודיה, צרפת, והמלך השוודי קרל האחד עשר נישא לנסיכה הדנית אולריקה אלונורה, אחותו של כריסטיאן החמישי. השלום נעשה על ידי צרפת בהסכמי פונטנבלו, לונד וסנט ז'רמן, שהחזירו את מרבית השטחים האבודים לשוודיה.<ref>[http://www.oresundstid.dk/kap/baggrund.aspx?id=2&forsideid=640,640&soeg=Skånske Krig#soeg The Scanian War 1675-79]. Educational site for high schools</ref>

=== המאה ה-20 ===
בשנות ה-20 של המאה ה-20 נחתמו הסכמים רבים בין שתי המדינות.<ref>[http://untreaty.un.org/unts/60001_120000/15/32/00029588.pdf Provisional Convention concerning Aerial Navigation]</ref><ref>[http://untreaty.un.org/unts/60001_120000/15/40/00029975.pdf Convention regarding the reciprocal Application of the Accident Insurance Laws of the two Countries]</ref><ref>[http://untreaty.un.org/unts/60001_120000/15/34/00029691.pdf Agreement concerning the Telephone Service between Denmark and the Netherlands through the Lines established in German Territory]</ref><ref>[http://untreaty.un.org/unts/60001_120000/19/24/00037180.pdf Tariff Convention]</ref><ref>[http://untreaty.un.org/unts/60001_120000/17/1/00032023.pdf Agreement for the reciprocal Exemption from Income Tax of certain Profits accruing from the Business of Shipping]</ref><ref>[http://untreaty.un.org/unts/60001_120000/19/22/00037063.pdf Exchange of Notes constituting an Agreement regarding the Reciprocal Exemption from Income Tax of Certain Profits arising from the Operation of Aerial Navigation]</ref>

==== מלחמת העולם השנייה ====
דנמרק והולנד נפלשו על ידי גרמניה הנאצית, דנמרק ב-9 באפריל 1940, והולנד ב-10 במאי 1940. לאחר ההתקפה הגרמנית על דנמרק, כאשר הגרמנים השתמשו בכמויות גדולות של כוחות מוטסים, הפיקוד ההולנדי חשש מהאפשרות שגם הם יוכלו להיות קורבן לתקיפה אסטרטגית שכזו. כדי להדוף מתקפה, חמישה גדודי חי"ר מוקמו בנמלי התעופה העיקריים.<ref>Amersfoort (2005), p. 101</ref> אלה קיבלו חיזוק על ידי תותחי נ"מ נוספים, שני טנקים ו-12 מתוך 24 המשוריינים המבצעיים.<ref>"Amersfoort 2005, p. 188"</ref> צעדים מכוונים במיוחד אלה לוו בצעדים כלליים יותר: ההולנדים פרסו לא פחות מ-32 אוניות בתי חולים ברחבי הארץ ו-15 רכבות כדי להקל על תנועות חיילים.

== סכסוכים בינלאומיים ==
לדנמרק היו כ-700 חיילים, ולהולנד היו 1,400 חיילים באפגניסטן.<ref>[http://news.bbc.co.uk/2/hi/8105554.stm Danish troops die in Afghanistan]</ref><ref>[http://www.dutchnews.nl/news/archives/2010/08/dutch_military_mission_to_afgh.php Dutch military mission to Afghanistan ends]</ref> דנמרק וגם הולנד שלחו כוחות לעיראק, כחלק מהכוח הרב-לאומי, בשנת 2003.<ref></ref><ref>[http://www.government.nl/Subjects/Dutch_military_mission_to_Iraq Dutch military mission to Iraq]</ref> לאחר מלחמת עזה, ב-18 בינואר 2009, תרמו שרי החוץ הדני וההולנדי גם לשליטה בגבול בין מצרים לעזה.<ref></ref>

== יחסי סחר ==
מאז ימי הביניים הסחר בין דנמרק להולנד של בקר היה תורם גדול לכלכלות דנמרק והולנד. סחר זה הגיע לשיאו באמצע המאה ה-17.<ref></ref> בשנת 2000 ייצאה דנמרק להולנד למעלה מ-65,000 עגלים.<ref>[http://www.dyrenesbeskyttelse.dk/kalve-til-holland Cattles to Holland]</ref>

נכון לשנת 2014 היצוא מדנמרק להולנד הסתכם ב-3.4 מיליארד אירו, ואילו היצוא לדנמרק מהולנד הסתכם ב-5.5 מיליארד אירו.<ref></ref><ref></ref> הולנד היא שותף היבוא השלישי בגודלו ב 8% מהיבוא, ושותף הייצוא השישי בגודלו ב-4.4% (2014).<ref></ref>

== הגנה ==
שתי המדינות חברות בנאט"ו. באוגוסט 2010, הצבא ההולנדי המלכותי שלח את HNLMS Zierikzee לתרגיל כוח משימה של חיל הים של נאט"ו בדנמרק.<ref></ref>

==קישורים חיצוניים==

== הערות שוליים ==